GiliGold/VAD_KnessetCorpus huggingface dataset:
אליהו מרידור:  קשה לנו להתמודד עם האתגר הזה, אנחנו פוגשים אותו בפעם הראשונה כשהוא עם זוגיות ועם ילדים אפילו
אליהו מרידור:      אני שואל, האם אנחנו יודעים להפעיל מנגנון שאומר, אנחנו מקדמים בברכה תיירות ומעודדים, ומוכנים אפילו לממן בטיסות לואו קוסט הגעה שלהם לארץ
אליהו מרידור:  אבל אני רוצה להוציא את הבוץ מן התבן ולוודא שמי שאכן עבר את בקרות הגבולות שלי, וידאתי שהוא אכן תייר ומתכוון לחזור לארץ מוצאו
אליהו מרידור:  באותה תקופה שעליה הוא דיווח
אליהו מרידור:  אני שואל, איך אנחנו בונים מנגנון? אני חושב שאני יודע אני רוצה לשמוע אתכם
יוסף אדלשטיין: לגבי הבקשות מקלט, כדי לסבר את האוזן, היום יש לנו על השולחן 25,000 בקשות פתוחות למקלט של כל נתיני העולם, ויש לנו עוד כ-4,000 שנמצאים בצינור שטרם נקלטו
יוסף אדלשטיין:  אלו המספרים שאנחנו מדברים עליהם
יוסף אדלשטיין:  זה מספר מטורף שאנחנו צריכים לבדוק אותו
אליהו מרידור: מטורף
אליהו מרידור:  תראו כמה כיף לחיות במדינת ישראל, בואו נעריך את זה
אליהו מרידור:  כן, בבקשה, מה שמך?
שירה עבו: שירה עבו מהמרכז ולמהגרים
שירה עבו:  כשאתה אומר 4,000 שמחכות בתור, הכוונה לאנשים שמחכים לביקורת גבולות?
יוסף אדלשטיין: זה מכיוון שפתחנו את האפשרות להגיש בקשה מקוונת, אז מגישים
יוסף אדלשטיין:  יש לנו במייל של הבקשות המקוונת כ-4,000 בקשות שאנחנו צריכים לקלוט אותם
יוסף אדלשטיין:  גם כאלה שנשלחו אתמול
שירה עבו: אנשים שממתינים ל- - -?
יוסף אדלשטיין: כן, לרישום ול- - -, זה ה-4000
יוסף אדלשטיין:      קצת נתונים לגבי ביקורות בעסקים כנגד מעסיקים, אדוני רואה פה את המספרים
יוסף אדלשטיין:       אנחנו רואים את מספר התיקים שנפתחו במסגרת הביקורות שעשינו, אלו מספר התיקים שנפתחו כנגד מעסיקים בגין עברות כאלה ואחרות
אליהו מרידור: שים לב שאני רואה קורלציה מדהימה בין חתכי השנים בכמויות התיקים שנפתחו לכמויות השוהים הבלתי חוקיים שעזבו
אליהו מרידור:  קורלציה מדהימה ומאוד עקבית, אגב
יוסף אדלשטיין:  פה אדוני רואה את מספר הקנסות שהוגשו כתוצאה מפעילות האכיפה על מעסיקי זרים
יוסף אדלשטיין:  מספרים לא מבוטלים גם בשנת 2022 למרות שחצי שנה היהינו בדרכונים, יש פה פעילות די מכובדת
יוסף אדלשטיין:  יש גם חלק מפעילות האכיפה כנגד מעסיקים יכולה להתבטא או בקנס כספי, או למי שביצע עבירה חמורה אנחנו מגישים כתבי אישום, אז יש לנו פה הליכים של כתבי אישום ויש לנו תובע שהולך איתם להליכים של כתבי אישום ושם הענישה היא כבר מול בית המשפט
יוסף אדלשטיין:      אנחנו עושים גם אכיפה כנגד חברות
יוסף אדלשטיין:  חברות זה נושא מאוד מורכב, אלו חברות כוח אדם, כל ביקורת בחברת כוח אדם, מדובר על 500-600 עובדים שאתה צריך לבדוק אחד אחד את ההפקדות, ואם הוא חוקי או לא חוקי, ובאיזה חודש הוא היה חוקי או לא חוקי, זו עבודה סיזיפית ומאוד מאתגרת
אליהו מרידור: זה פועל יוצא של בדיקה רנדומלית או איזושהי מידע מודיעיני שאתה אוסף?
יוסף אדלשטיין: את זה אנחנו עושים בבדיקה רנדומלית, אם יש מידע מודיעיני אז כמובן שזה מעודד אבל אנחנו עושים ביקורות יזומות
יוסף אדלשטיין:  סתם כדי לסבר את האוזן בנובמבר 2021 ניתן פסק דין בבית משפט כנגד חברת כוח אדם שהעסיקה 500 עובדים וקיבלה 2
יוסף אדלשטיין: 5 מיליון שקלים קנס
יוסף אדלשטיין:  זו עבודה מאוד סיזיפית כי אתה צריך לבדוק אחד אחד האם בחודש אוגוסט הוא היה חוקי ובנובמבר הוא כבר לא היה חוקי וכן הלאה
יוסף אדלשטיין:  זו עבודה מאוד סיזיפית שאנחנו משקיעים בה המון שעות, אבל אנחנו לא מוותרים גם על התחום הזה
יוסף אדלשטיין:       הגענו למסורבי כניסה, שאדוני שאלת שאלה מה עושים בביקורת גבולות? אז בביקורת גבולות נעשית ביקורת רנדומלית
יוסף אדלשטיין:  ישראלים עוברים דרך המכונה, מוציאים את ה-gate pass, ונכנסים פנימה
יוסף אדלשטיין:  הזרים גם מוציאים את ה- gate pass אבל עוברים דרך הבקר
יוסף אדלשטיין:  אני לא יודע אם אדוני ראה בזמן האחרון שיש כל מיני צילומים של תורים מאוד גדולים בנתב"ג, וזו הבדיקה הרנדומלית שנעשית שם
יוסף אדלשטיין:       הבקר שואל שתיים שלוש שאלות את מי שעומד לפניו, מתרשם בשניות איך הבן אדם מתנהג, האם זה תייר שאנחנו רוצים שיהיה תייר, או שזה מישהו שכנראה לא למטרת תיירות וכו', ואם הוא חשד בו, אז הוא מעביר אותו לקו אחורי
יוסף אדלשטיין:  יש בנתב"ג לקו אחורי ששם מבוצע תחקור יותר עמוק למטרת הגעתו לארץ איפה הוא מתאכסן, כמה כסף הוא הביא איתו וכן הלאה
יוסף אדלשטיין:  ושם מתקבלת החלטה אם הוא נכנס או לא נכנס לארץ
יוסף אדלשטיין:  אדוני רואה שבשנת 2022 5,500 אנשים סורבו לכניסה לארץ, שבסירובים זה מתחלק לשני אוכלוסיות
יוסף אדלשטיין:  אוכלוסייה אחת זה מי שמגיע בחברת תעופה בטיסה סדירה ואם הבקר החליט לסרב אותו אז הוא משאיר אותו בשדה התעופה, ומעלה אותו למטוס בחזרה
אליהו מרידור: מי סופג את העלות הזאת?
יוסף אדלשטיין: בדרך כלל על פי אמנות התעופה הבינלאומיות, חברת התעופה שהביאה אותו היא אמורה גם להחזיר אותו בחזרה
יוסף אדלשטיין:  לכל מי שמגיע בטיסות הלואו קוסט, שאין לו טיסה חזרה באותו מועד, הוא מועבר אלינו למתקן יהלום
יוסף אדלשטיין:  שזה בשנת 2022 היו 5,500 כאלה שהתאכסנו אצלי ביהלום וחזרו
אליהו מרידור: יש לך אומדן מספרי מה כמות החדירות, ההסתננויות האוויריות בשנה?
יוסף אדלשטיין: לא, אין לי
יוסף אדלשטיין:  מי שהסתנן ולא תפסנו אותו, אתה לא יודע שהוא הסתנן
אליהו מרידור: יש איזשהו אומדן, אם יודעים שתפסנו X ואנחנו יודעים שזה בדרך כלל 40% , אז אפשר למצוא איזושהי מכפלה
אליהו מרידור:  כמה שוהים בלתי חוקקים שהסתננו באשרת תייר מגורשים בשנה?
יוסף אדלשטיין: אין אשרת תייר
אליהו מרידור: יש
אליהו מרידור:  נכנס לפה באשרת תייר
יוסף אדלשטיין: אני הראיתי לאדוני סך הכל הרחקות, לא ירדתי לרזולוציה כמה תיירים - - -
אליהו מרידור: אני אסביר לך לאן אני מנסה להגיע
אליהו מרידור:  אתה מספר לי כרגע על מנגנון שבעטיו אותו בקר גבול אמור להפעיל כל כך הרבה חושים כדי לדוג את אותם מסתננים אוויריים שמגיעים באשרת תייר, ולדעת איך מצד אחד הוא לא חושד בכשרים ולא מבריח מכאן תיירות, ויוצר איזשהו פיגוע דיפלומטי חלילה, לבין הרצון שלו לא עכב את התור יתר על המידה, לבין לאכוף ולנטר את מי שנכנס לפה תייר כשהוא חלק מאיזושהי רשת שהוא מגיע להסתנן ולעבוד פה
אליהו מרידור:       כל מה שאני מציע, זה שלא נטיל על כתפי אותו בקר את מלוא משקל האחריות וניצור איזשהו מנגנון מקדים, כמה שאלות, איזשהו טופס, והם יודעים ומודעים לעובדה שהבקר אומר לו אוקיי הבנתי, תראה לי בבקשה את כרטיס הטיסה שלך בחזרה
אליהו מרידור:  זכותי לראות
אליהו מרידור:  לכמה זמן אתה מגיע? שבוע
אליהו מרידור:  למי אתה הולך? מלון
אליהו מרידור:  תראה לי? יום אחד
אליהו מרידור:  איפה אתה משם? לפי התגובה הוא יודע אם להעביר אותו לאחרי התור
אליהו מרידור:  קל יותר, פשוט יותר
אליהו מרידור:  אתה גם שואל את זה בשאלה ידידותית בהתחלה, שלום, ברוך הבא, לאן אתה מגיע? אם זה תייר רגיל, טבעי ששואלים אותו
אליהו מרידור:       כולנו מבקרים בחו"ל מעת לעת ואנחנו נשאלים שאלות וכל עוד שאנחנו יודעים שאנחנו בסדר, אנחנו עונים בחיוך וזה בסדר גמור
אליהו מרידור:  גם למדינות שאנחנו לא מחויבים להיכנס דרכם באמצעות וויזה
אליהו מרידור:  זאת השאלה, ואני מבקש לדעת אם אנחנו יודעים לבנות את המנגנון הזה והוא לא מסובך, והוא לא אמור לעלות לנו כסף וזה לא מחייב איזושהי התקנת תקנה
אליהו מרידור:  איזושהי החלטה, שעושה רושם שהיא בסיסית לחלוטין
יוסף אדלשטיין: אני אעדכן את יושב הראש בנפרד לגבי מערכת שכרגע נמצאת
זיו ברק בילאוס: אם יורשה לי, בילאוס זיו ממשרד החוץ, מחלקת קשרי חוץ וטיפול בזרים
זיו ברק בילאוס:  במקביל לזה בוועדה אחרת שאנחנו מטפלים בה בדחף של כל מיני אירועים נוספים, של פטור מאשרות מול האמריקאים, אבל משפיע על פטור מאשרות כולל, נמצא כרגע תהליך גם בתהליך חקיקה וגם בתהליך טכנולוגי של הקמת שני מערכות, או יותר נכון בסופו של דבר זה יהיה שלוש מערכות
זיו ברק בילאוס:  מערכת אחת שמטפלת ב PNR שצריכה לעבור חקיקה, עברה כבר בקריאה
זיו ברק בילאוס:  מערכת אחת של ה API ובמקביל ברקע מול שניהם והולכת יחד איתם, עם מנגנון של מה שאנחנו מכירים מהאירופאים את ה ESTA או שנקרא אצלנו ETA שיבנה באיזשהו שלב גם כן כי בדיוק פוגע למה שאדוני מבקש, שאדם ממלא טופס אלקטרוני שבוא הוא מבקש אישור הגעה ומאפשר לבקרים פה מראש לראות את הנתונים
זיו ברק בילאוס:  זה נעשה כבר, רואים את הנתונים של פיילוט ובדיקות- - -
אליהו מרידור: הוא אמור להזין נתונים שבאמצעותם אנחנו יודעים לנטר את ה- - - ?
זיו ברק בילאוס: כן, התשובה היא כן, ממש ככה
אליהו מרידור: לכלל הכניסות לישראל?
זיו ברק בילאוס: למעשה אפשר לראות איך נוסע שמנסה לעלות לטיסה ומשהו בנתוני ה-PNR שלו לא תקינים, PNR ו-API חושף נתונים אחרים כל אחד מהם, אבל נותנים לראות האם יש כרטיס חזרה, האם יש כרטיס חזרה, האם אין כרטיס חזרה? מי קנה את כרטיס הטיסה? אלו נותנים תמונות, חלקם נוגעות בנושאים בטחונים וחלקם בנושאים כלכליים ויחד הם נותנים את האפשרות לאותה חברת תעופה וביקורת הגבולות פה בארץ, יכולה לתת את הדעת האם לאשר את עלייתו לטיסה או לא, ולמנוע מראש תקלה של נוסע שיש תהיות לגבי חזרתו
אליהו מרידור: אבל הוא בסדר גמור לחלוטין
אליהו מרידור:  הפיילוט הזה כבר?
זיו ברק בילאוס: הוא נמצא בהקמה וחקיקה
זיו ברק בילאוס:  זה מתקדם בשני קווים מקבילים, זה צריך להשלים את שני הכיוונים, גם את הטכנולוגי- - -
אליהו מרידור: מי מטפל בזה בחקיקה?
זיו ברק בילאוס: בוועדת דיונים חוץ וביטחון, וגם ב-visa waver
אליהו מרידור: בפנים? אוקיי
זיו ברק בילאוס: זה מתקדם ביעדים מאוד מהירים, אנחנו חייבים- -
אליהו מרידור: בשביל להשלים את התהליך מול האמריקאים? הבנתי
זיו ברק בילאוס: - -יש לנו חלון זמן
אליהו מרידור:  אנחנו יכולים לבצע משהו פרימיטיבי ביחס לזה בינתיים עד שזה יושתת?     יש פה חדירה של אלפי אלפי אלפי שוהים בלתי חוקיים באופן שמאוד קשה לנטר אותם כפי שאמרתי במהלך הדיון
אליהו מרידור:  אני מניח שמה שאתה מדבר עליו באיזשהו שלב יצא החוצה
אליהו מרידור:  ככל שנתקדם לשם הם יגבירו את ניסיונות החדירה שלהם לארץ, כיוון שמר אדלשטיין נמצא בכוח חסר, וגם אם יהיו לו 200% תקנים, מאוד קשה לדעת לנטר אותם ולטפל בהם, ואז כבר יש פה שיקולים הומניטריים, ואז יחסים
זיו ברק בילאוס: התשובה היא, טכנולוגיה אפשר להקים
זיו ברק בילאוס:  עבדנו יחס משרד החוץ עם רשות האוכלוסין וההגירה בתחילתו של האירוע באוקראינה
זיו ברק בילאוס:  אני הייתי בין המעורבים שהקים טופס אלקטרוני שמאפשר בקרה על לאפשר לשרת הפנים באותו זמן לממש את המכסה של הפליטים שרצתה לאשר לה הגעה, או לפחות לבקר אותם
זיו ברק בילאוס:  למעשה זה נעצר לנו בבג"ץ של אני חושב עורך דין ורשב
אליהו מרידור: מר אדלשטיין, אני מבקש בקשה, מזמין הזמנה, לא יודע איך שנסדר את זה, אבל אני מבקש להזמין את עצמי ליום עבודה איתך סמוך לבקרי הגבול לתהליכי העבודה, המיון, האיתור והניטור שלהם, וקבלת ההחלטה ב-back בעקבות זה
אליהו מרידור:  ואני מבקש שנשאף לכך שזה יהיה במקביל לכך שיש נחיתות ממדינות יעד בעלות פוטנציאל החדרה גבוה
יוסף אדלשטיין: אני אומר לאדוני, התחום הזה קשור לעמית שלי של ראש מנהל מעברי הגבול, אבל אני אנסה לתאם ביום שיהלום, נתחיל אצלו ואז אתה תראה את השרשרת
יוסף אדלשטיין:  אנחנו ננסה לתאם את זה ואז אדוני יראה את תחילת התהליך וההמשך שלו
אליהו מרידור: מעולה
יוסף אדלשטיין: זו עוד נקודה כפי שציינתי לאדוני, יש לי יחידה קטנה מצומצמת שעוסקת בתקינות הקשר
יוסף אדלשטיין:  בני זוג זרים, ויש הרבה ששמחים ומקיימים פה משפחות, אבל יש חלק מהם שהזוגיות שלהם מוטלת בספק
אליהו מרידור: אדוני לא מתכוון לבני זוג שהם זרים, אלא שאחד מהם הוא זר
יוסף אדלשטיין: כן, אחד מהם הוא זר
יוסף אדלשטיין:  הם מגישים את הבקשה ללשכה של מנהל האוכלוסין ושם מתחילים לנהל את זה תהליך, עוברים כל מיני תהליכי בקרה, ברגע שהלשכה עולה לה חשד כזה או אחר לגבי אמיתות הקשר, הם מעבירים את זה אלינו ואנחנו, מה שנקרא, לא מסוגלים לבדוק את כל הבקשות שמעבירים אלינו אז אנחנו עושים איזה אבחון מי שלקראת סוף הדרך, שעומד אוטוטו לקבל מעמד ואנחנו בוחרים את התיקים ומקיימים בקרה על הזוגיות הזו
יוסף אדלשטיין:       כפי שאדוני רואה, בשנים האחרונות אנחנו סוגרים סביב 30%-25% מתוך המדגם שאנחנו בודקים, שהם שליליים, שהם לא אמינים
יוסף אדלשטיין:  אנחנו מחזירים בחזרה את המידע הזה ללשכה, והם עורכים שימוע לבני הזוג, והם מבטלים את ההליך, ואנחנו כמו שציינתי בהתחלה מקבלים את ה-input מהלשכה ומטפלים באכיפה כנגד הזר שהמעמד שלו לכאורה, או ההליך שלו בוטל
אליהו מרידור: ובמקביל לזה גם כלפי מי שניסה להטמיע אותו, מי שזייף איתו את החצי השני?
יוסף אדלשטיין: אדוני דורך לי על יבלת מאוד קשה
יוסף אדלשטיין:  אני אגיד לאדוני, תראה, אני בזמנו חשבתי וסברתי שמי שקיבל את הקשר הזה קיבל דבר מה במרמה והגשתי תלונה במשטרה
אליהו מרידור: אתה יודע, גם אם הוא לא קיבל זה לא מעניין אותי, הוא שיתף פעולה, אני לא רוצה להשתמש בביטוי יותר חמור
יוסף אדלשטיין: אז אני ניסיתי, המשטרה לא הרימה את הנטל לצערי, ואז אני מעדיף להרחיק את הזר מאשר להשאיר אותו פה ולנהל פה- - -
אליהו מרידור: זה יכול לעשות באופן מקביל ולא קושר, אנחנו יכולים לדעת להוציא את הצעירים מאותו מגורש ולהמשיך את התהליכים מול תושב הקבע
אליהו מרידור:  עדן, בסדר?     אנחנו חייבים להתקדם, ואני מבקש שנקיים על זה פגישה אם צריך אפילו עם שר הבלם, לא מעניין אותי
אליהו מרידור:  בסדר? כל מי שמשתף פעולה נגד עיקרון שמירה על חוקי המדינה וצביונה, הוא שותף לפשע, אני לא רוצה לומר אפילו לחתירה, ואם לא נמצא איתו את הדין, אנחנו מעודדים עוד אנשים שכמותו להמשיך לנהל את התקשורת הבזויה הזו, שיכול להיות שבצידה יש שלמונים, יכול להיות שיש יחסים אחרים, יכול להיות שהוא בכלל עובד שלו ואז הוא הרוויח עובד בחצי משרה
אליהו מרידור:  לא מעניין אותי, אנחנו חייבם למצות איתו את הדין
אליהו מרידור:  אני רוצה שהמפכ"ל יספר לי באיזה נסיבות הוא החליט או האנשים שלו החליטו שהם לא אוכפים את זה? יכול להיות שזה עניין של פרקליטות אני לא יודע, אבל אנחנו לא נעצור שם
יוסף אדלשטיין: לסיום, אדוני אני רק אעלה פה מספר נקודות
יוסף אדלשטיין:  הראשונה זו כוח אדם כפי שפתחתי, יש שם כמה פערים בנושא כוח אדם
יוסף אדלשטיין:  המנהל שאני עומד בראשו הוקם משלוש גופים שבאו ממשרדים שונים, כל עובד אצלי הוא עם חוזה אחר
יוסף אדלשטיין:  אחד יש לו חוזה שהוא עובד שמונה שעות, אחד שמונה וחצי שעות, ואנחנו נמצאים בתהליך, שאדוני ישב טוב, מול עריכה של הסכם קיבוצי לעובדים האלה מזה תשע שנים
יוסף אדלשטיין:  תשע שנים עדיין לא הצליחו לבנות הסכם קיבוצי לעובדים האלה
יוסף אדלשטיין:  השכר שלהם הולך ונשחק, המוטיבציה בצלילה מדהימה
יוסף אדלשטיין:  מעבר לזה, פעולות האכיפה זו עבודה מאוד קשה ביום, בלילה, בחורף
אליהו מרידור: יכול להיות שגם כוללת בתוכה התעמתויות פיזיות? יכול להיות שחשיפה ל- - -
יוסף אדלשטיין: יש התעמתויות פיזיות והכל, ואנשים הולכים ומתבגרים
יוסף אדלשטיין:  זאת אומרת אם קיבלתי עובד לפני עשר שנים או 11 שנים, שהיה בין 25-30 שגמר שירות צבאי היום הוא בן 40 והיום בן 40 הוא כבר מאוד מאותגר לרוץ ולעשות את הפעילות הזו
יוסף אדלשטיין:  ויש לנו מגבלה מאוד גדולה לנייד את העובדים בתוך שירות המדינה, שזו בעיה כלל- - -   נושא נוסף יש לנו חסימה שחסרות לנו סמכויות
יוסף אדלשטיין:  ביקשו מאיתנו לכתוב נהלים על מנת להקנות לנו את הסמכויות, הנהלים האלה יושבים במשרד המשפטים אדוני, כמעט שלוש שנים
יוסף אדלשטיין:  הם לא עונים
יוסף אדלשטיין:  הם לא עונים לי זה טוב זה לא טוב, תתקן
אליהו מרידור: איפה במשרד המשפטים?
יוסף אדלשטיין: בייעוץ וחקיקה
מיכל דיבנר כרמל: איזה נהלים אדוני?
יוסף אדלשטיין: נוהלי הפעלת מודיעין, נוהלי אכיפה
יוסף אדלשטיין:  יש כל מיני נהלים
יוסף אדלשטיין:  שלוש שנים
יוסף אדלשטיין:  תגידו לי זה לא טוב, תגידו לי תשלים, תגידו לי תתקן
יוסף אדלשטיין:  כלום
אליהו מרידור: עם מי נפגשת שם?
יוסף אדלשטיין: עכשיו אמרו לי שזה אצל גידי, העבירו את זה לגידי אחרי שלוש שנים
יוסף אדלשטיין: זה פשוט מאוד הזוי
אליהו מרידור: במקביל לזה אני גם רוצה שנקיים פגישה, אני רוצה שיסבירו לי
יוסף אדלשטיין: הסוגייה השלישית זה שטח המחיה
יוסף אדלשטיין:  אדוני מכיר אם נפגשת עם הנציבה
יוסף אדלשטיין:  לאור שהרחיבו את שטח המחיה של העצורים, מקומות הכליאה הצטמצמו
יוסף אדלשטיין:  אני היום עומד עם בקושי 150 מקומות כליאה, שזה מאוד מגביל אותי באכיפה כי אני לא יכול בכלל להניע את התהליך ולהחזיק אותם
אליהו מרידור: מה חסר במקום כמו חולות בשביל להתאים אותו לתנאי הכליאה על פי התקן הבינלאומי?
יוסף אדלשטיין: זה שב"ס צריך להגיד, אני לא יודע לפרש אותם, אב זו סוגיה שיושבת על השולחן
אליהו מרידור: בוא נפתח אותה
יוסף אדלשטיין: במסגרת הביקור שלך בשב"ס אנחנו נוכל- - -
אליהו מרידור: יש פה נציגה של השב"ס?
שרי ישראל: נכון
אליהו מרידור: ברוכה הבאה, נעים מאוד
אליהו מרידור:  מה שמך?
שרי ישראל: אני שרי, אני קצינת האסירים בכלא גבעון
אליהו מרידור: ברוכה הבאה
שרי ישראל: היום מתקן הכליאה היחידה בשב"ס שקולט מוחזקים הוא גבעון
אליהו מרידור: במתחם אילון?
שרי ישראל: במתחם אילון ביבנה
שרי ישראל:  שטח הכליאה כיום, יש לנו 79 מקומות כליאה למוחזקים גברים ו-51 למחוזקות נשים
שרי ישראל:  נכון להיום יש משהו כמו 60 גברים ו-40 נשים, וזה משתנה מידי יום בהתאם לאכיפה
יוסף אדלשטיין: הרי כל יום אני מכניס ומטיס
יוסף אדלשטיין:  אני מנסה כמה שיותר מהר להטיס על מנת לפנות לי מקומות
אליהו מרידור:  כמה זמן אתם עם התפוסה הזאת?
שרי ישראל: משתנה מדי יום, אנחנו גם מגיעים לתפוסה מלאה, זה בהתאם לכמות הטיסות, יש לפעמים ימים שגם יוצאים 20 מוטסים באותו יום
אליהו מרידור: מה משך זמן השהות אצלכם במתקן?
שרי ישראל: רובם די מהר מוטסים, יש לנו כן מספר של משהו כמו 15-20 מוחזקים גברים שנמצאים כבר מעל לשלושה חודשים
שרי ישראל:  זו בדרך כלל אוכלוסייה שהייתה פלילית בעבר, הפכה כיום לאוכלוסייה מוחזקת, ועדיין לא מוצאים לנכון לשחרר אותם למדינת ישראל, ולא ניתן להטיסם למדינות כמו סודן, אריתריאה שכיום אין מדיניות הרחקה לשם
שרי ישראל:  ואז מתוך מסוכנות לשלום הציבור, הם נשארים עדיין מוחזקים בתוך מתקן הכליאה
אליהו מרידור: ללא הליך שפיטה
שרי ישראל: ללא הליך שפיטה, הם לא בתוך ההליך הפלילי
אליהו מרידור: מה חסר במתקן חולות כדי שנוכל לומר שהמתקן עומד בתקנים על פי האמנות הבינלאומיות?
שרי ישראל: אני אשמח שנעביר את השאלה הזו לגורמי הנציבות, כי כל מה שקשור בהסבת מתקני כליאה- - -
אליהו מרידור: אוקיי, מקבל גברתי
יוסף אדלשטיין: ברשותך, כבוד יושב הראש אני חייב לציין שמערכת שיתוף הפעולה שלנו עם השב"ס היא יוצאת מן הכלל
אליהו מרידור: אני יודע, אני שמעתי את זה גם מהם למען האמת
יוסף אדלשטיין: אנחנו באמת במערכת עבודה יוצאת מן הכלל, מקבלים את כל הגיבוי האפשרי
יוסף אדלשטיין:  סוגייה נוספת שמאתגרת את כולנו זה ילדי הזרים
יוסף אדלשטיין:  יש פה ילדים שנולדו פה, ויש כאלו שהגיעו לפה, ואנחנו מאוד מאותגרים וצריך לקבל החלטה של הממשלה איך אנחנו פועלים, כי ככל שהזמן חולף והם גדלים הסוגייה רק גדלה
אליהו מרידור: מורכבת וטעונה יותר
יוסף אדלשטיין:  נושא נוסף שאנחנו כרגע בודקים, אני לא הצלחתי להבין, יש מושג שהמשפטנים מצאו לי, זה היסוד הנפשי
יוסף אדלשטיין:  כשאני בא למעסיק שמעסיק מישהו עם אשרה מזויפת, אז אומרים לי יש פה יסוד נפשי, הוא לא ידע אם זה מזויף, אנחנו פתחנו אפליקציה מיוחדת לכל מי שהוא רוצה להיכנס אליה והוא יכול לבדוק אם הוא חוקי או לא חוקי, אז אומרים לי שזה לא כתוב בחוק שהוא חייב להיכנס
יוסף אדלשטיין:  וזה פוגע לנו בהמון תיקים שאנחנו מנהלים כנגד מעסיקים שמעסיקים עובדים, תיירים
אליהו מרידור: מעסיקים אותם באופן רשמי, נכון? רשות המיסים שלנו מקבלת את הפרטים על אותם מועסיקים, יודעת לאפיין אותם?
יוסף אדלשטיין: רשות המיסים לא מתעסקת עם סכומים קטנים
יוסף אדלשטיין:  רשות המיסים מתעסקת רק עם סלבס עם הרבה כסף
יוסף אדלשטיין:  הדברים האלו לא נוגעים להם
יוסף אדלשטיין:  אני הבאתי לשולחנם כבר ים של חומרים וראיות- - -
אליהו מרידור: בהבנה שלי, אגב הגעתי לכאן אחרי שסיימתי פגישה מאוד ארוכה ומודה שמוצלחת עם ראש ראשות המיסים, ובהבנה שלי, יכול להיות שאני מפשט את זה יותר מידי, שאיזשהו סגמנט אחד נוסף להוסיף שכל יועץ מס וכל מי שעובד עם המערכת המקוונת, יודע להזין את מספר אישור השהייה שלו וזה יקפוץ לו אם הוא אותנטי או לא
אליהו מרידור:  אם יש סנכרון בין השם למספר, אם יש נפקות, פשוט
יוסף אדלשטיין: אלה שמעסיקים את הלא חוקיים לא משלמים גם מס
אליהו מרידור: אני שאלתי אם הם מועסקים באופן רשמי? אם הם מדווחים עם תלוש, עם כל התנאים הסוציאליים? אני בטוח שגברתי עורכת הדין מעמותת קו לעובד יודעת לענות לנו על זה
יוסף אדלשטיין: נותנים להם תלושים פיקטיביים, אדוני, זה עולם שחבל על הזמן
טל רוסו: 	מה זאת אומרת עובדים לא חוקיים? אדוני מתכוון לעובד שיש לו אשרה או שאין לו אשרה?
אליהו מרידור: עובד שהכניסה שלו לארץ לא השאלה כאן
אליהו מרידור:  השהות שלו ידועה, מדווחת, והוא מציג את עצמו כבעל אשרת שהייה על פי אותם מונחים כפי שסקרתי קודם, והוא עובד אצל מעסיק ישראלי, ומוציאים לו תלוש גם אם הוא חלקי
אליהו מרידור:  מוציאים לו תלוש?
יוסף אדלשטיין: לא מוציאים לו תלוש
טל רוסו: עובד שנמצא פה באופן חוקי, מה שכולל גם מי שהם בעלי אשרת 2(א)(5) זאת אומרת האשרה שהיא למעשה שחרור בתנאים, יכולים להוציא להם תלושים, בהחלט מוציאים תלושים, אנחנו רואות את זה באופן קבוע, אבל מי שנמצא פה בישראל באופן בלתי חוקי ללא אשרה בכלל, לא יקבל תלוש בכלל
טל רוסו:  מה שכן עובדי משק בית שעובדים באופן לא חוקי, ידווחו לביטוח לאומי על מנת לבטח את המעסיק בתאונות עבודה וכו'
אליהו מרידור: אז הנה הנתונים שלהם מוזנים
אליהו מרידור:  אני אומר, התחלנו את הסקירה בעניין האכיפה
אליהו מרידור:  אמרנו כשהמקבילים שלך ממשרד העבודה והרווחה עולים על כך שעובד נגזל, שתנאיו לא מופרשים לו, נכון, ככה התחלנו את הסקירה? ותוך כדי זה מסתבר שבנוסף לזה ולצד זה הוא גם נמצא פה באופן בלתי חוקי, משמע שהליכי הקליטה שלו כעובד כוללים גם כן רישום, והנפקת תלוש, והפרשה של תנאים סוציאליים, אנחנו לא יכולים לדלג על זה
אליהו מרידור:       אני אומר, בשביל הנפיק את זה לוקחים ממנו נתוני זיהוי, מזינים את נתוני הזיהוי בשביל לבטח אותו בביטוח לאומי וביטוח בריאות ותנאים סוציאליים שמפרישים לו וכן הלאה, קופות
אליהו מרידור:  באותו רגע שמזינים מזינים גם את מספר אישור האשרה שלו במדינה
יוסף אדלשטיין: לא, בביטוח לאומי למשל אדוני, מי שמעסיק במשק בית הוא מדווח שהוא מעסיק זר, בלי פרטים
יוסף אדלשטיין:  הוא עושה ביטוח כללי כזה
אליהו מרידור: קולקטיבי כזה
יוסף אדלשטיין: הוא רושם שאני מעסיק זר
טל רוסו: יש פה מורכבות מאוד גדולה, אנחנו לא היינו רוצים שנתונים על עובדים מהביטוח הלאומי יעברו לרשות האוכלוסין כדי שיוכלו לעשות אכיפה כי אחרת אף אחד לא יהיה מבוטח ואז זה גם ייפול על בתי חולים, או על מערכות הרווחה וכיוצא באלה
טל רוסו:  ככל שאדוני מבקש לעשות שינוי כל כך משמעותי בהקשר הזה לצורכי אכיפה, זה דבר שדורש שינוי משמעותי במדיניות
טל רוסו:  אנחנו כמובן סבורים שזה לא סביר
אליהו מרידור: עורכת הדין רוסו המכובדת, האינטרס שמנחה אותך באמת באמת לא חייב להתיישב עם התובנות שלי והשאיפות שלי, בסדר? אני מצד אחד רוצה להיות הומאני ושיווני וחברתי ומכיל, ומצד שני, אני אומר את זה ללא שום כחל וסרק, שכל מי שנמצא כאן, שלא ברצון המדינה, ולא בהזמנת המדינה, ולא על פי האינטרסים לפי שקבעה ותקננה המדינה הוא לא רצוי כאן, וקודם כל אני רוצה לדעת על זה
אליהו מרידור:       אם אני אוכף את זה או לא, נעזוב את זה בצד בהתאם למגבלות הידועות שאנחנו מכירים ודנו בהם
אליהו מרידור:  אבל לצד זה, אני רוצה לדעת אם הוא כאן באופן בלתי חוקי, כדי שלכשאני אחליט לאכוף את זה ולבצע כנגדו הליכים אכיפתיים כאלה ואחרים, אני יודע עליו
אליהו מרידור:  קודם כל אני רוצה לדעת על כל מי שנמצא במדינה בכל זמן נתון
אליהו מרידור:  מה אני עושה עם זה? יש גורמי אכיפה, יש אינטרסים ממשלתיים, וקביעת מדיניות כפי שמתווה אותה ראש הממשלה, בהתאם למיליון אילוצים, בינלאומיים ודיפלומטיים, הכל בסדר
טל רוסו: אני יכולה להפיס את דעתו של אדוני, ולומר שבהחלט מנתוני האכיפה של רשות האוכלוסין, ש-90%-80% מהאכיפה לא מתבצעת על זכויות עובדים כאלה ואחרות
טל רוסו:  זו אחת התלונות שלנו שגם הגשנו בנייר העמדה שלנו
טל רוסו:  הנקודה המשמעותית כאן היא שאנחנו רואים מקרים שמגיעות רשויות האכיפה לאזורים שבהם בודקים אם יש העסקה בלתי חוקית של עובדי החקלאות, אבל לא מסתכלים מה קורה במגורים של עובדי החקלאות כדי לנסות ולעשות כאן אכיפה נוספת
אליהו מרידור: היית פה בתחילת הדיון?
טל רוסו: אני פה מ-13:00
אליהו מרידור: התחלתי ב13:58, אז לא פספסת
יריב לוין: רק להאיר, ביטוח לאומי לא מכסה תאונות עבודה אם העובד הוא לא בסטטוס חוקי פה בארץ
יריב לוין:  זאת אומרת אתה יכול לשלם ביטוח לאומי אבל זה לא יכסה אותו
יריב לוין:  רק תאונת דרכים
טל רוסו: השאלה היא מה זה עובד בלתי חוקי
טל רוסו:  ככל שהעובד- - -
אליהו מרידור: אני לא מדבר על עובד בלתי חוקי
אליהו מרידור:  אני מדבר על עובד שאפיון השהות שלו היא חוקית או לא, ואז כפי שמניתי יש כמה קטגוריות שלאחת מהן הוא בטוח נכנס
יוסף אדלשטיין: אם זה קורה באופן חוקי אסור לו לעבוד
אליהו מרידור: בדיוק
אליהו מרידור:  זה כבר הופך אותו לשוהה חוקי של עובד לא חוקי
יוסף אדלשטיין: הוא מפר את תנאי האשרה
אליהו מרידור: בוודא, זה עוד תת אפיון נפרד
אליהו מרידור:  בשביל זה לאותם שלושה חודשים אולי, של מי שהגיע לפה באשרת תייר באופן אווירי ובזמן הזה הוא התחיל לעבוד ויש כאלה רבים
טל רוסו: אני רק רוצה להגיד לפרוטוקול, שכמובן עמותת קו לעובד מתנגדת ותתנגד להעברת מידע על דיווח על עובדים בלתי חוקיים בדיוק מאותו הטעם שכיום בתי הדין לעבודה בהחלט מקבלים גם פניות מטעם עובדים בלתי חוקיים
טל רוסו:  משפט העבודה בישראל חל על כל העובדים והעובדות בישראל לא משנה אם יש להם אשרה או אין להם אשרה
אליהו מרידור: אז אני לא הוגן כלפיך, כלפי כלל הנוכחים והמאזינים לנו שאני לא אתייחס למה שאמרת
אליהו מרידור:  בראשית דבריי, וגם בדיון הקודם והראשון התבטאתי באופן חד משמעתי, שכל מי שנמצא בגבולות מדינת ישראל, יש לו זכויות של בן אנוש, קודם כל
אליהו מרידור:  אנחנו חייבים להקפיד בכבודו ובמעמדו, גם אם הוא הגיע לכאן באופן בלתי חוקי, הוא נמצא כאן, אנחנו חייבים להתייחס אליו על פי אמנות בינלאומיות ועל פי סדר הדין שלנו במדינת ישראל
אליהו מרידור:      היה ורשויות אכיפה כאלה ואחרות איתרו עובד שהשהות שלו וההעסקה שלו אינם חוקיים, ותוך כדי זה נודע שהמגורים שבהם מאפשרים לו לגור אינם הולמים ,והשכר לא משולם או באיחור, או התנאים הסוציאליים שלו לא מופרשים או לא בזמן, אנחנו חייבים לאכוף זאת, להתייחס לכך במלוא החומרה כלפי המעסיק, לדאוג להשיב לו את הגזל
אליהו מרידור:      הצעד הראשון, אני מבהיר ויותר מזה, היה ומר אדלשטיין וצוות עובדיו המצומצם נכנס לתמונה והתחיל לאכוף, ויודע שאותו עובד עכשיו יוצא מן הארץ אבל לא בימים הקרובים, עד אז אנחנו כמדינה חייבים לוודא ולבצע פעולות אכיפה כדי שהשהות של אותו שוהה תתקיים באופן ראוי ומכבד
אליהו מרידור:       לצד כל זאת ובמקביל לכל זאת, אנחנו כמדינה ריבונית נשמור בקנאות על כך שמי שנמצא כאן, יהיה רק מי שרצוי ובעל זכות ומוזמן וחוקי
אליהו מרידור:  ואם לא כך ,ובכל זאת החלטנו להשאיר אותו, הוא ואנחנו יודעים ומבהירים שהשהות שלו כאן היא חרף העובדה שהוא הגיע לפה כמסיג גבול, היא חרף העובדה שהוא לא רצוי כאן, ובנסיבות ובאילוצים כאלה ואחרות שיכולים להיות הומאניים, יכול להיות מגבלות בינלאומיות, יכולות להיות מיליון ואחת סיבות, וחרף כך הוא נמצא כאן, אך שלא הוא, לא מעסיקו, לא חבריו, לא אנחנו ולא העמותות שדואגות לרווחתו יתבלבלו לרגע שזה כדי לקבע את הישארותו כאן
אליהו מרידור:  אין לנו עניין שהוא יהיה כאן
אליהו מרידור:  אני אומר את זה באופן הכי ברור ונחרץ, כל מי שלא הוזמן לכאן ולא בעל זכות חיים כאן, לא רצוי כאן, ומועד עזיבתי ודרך עזיבתו ישולבו במגבלות החוק והאילוצים כפי שהמדינה קובעת במדיניות הממשלה
אליהו מרידור:      הנה דיברתי ברור, אני לא מדבר ברמזים, אני לא מדבר מילים ועוטף אותן בנייר צלופן צבעוני
אליהו מרידור:  ברור שיהיה לנו כאן כמסד מתחילת הדרך, כי אנחנו הולכים לעבוד הרבה ביחד בעזרה ה', אז אני אומר שוב פעם, זכויותיהם של השוהים כאן יישמרו ואני אדאג לכך בקנאות, לא משנה מה מעמדם, אבל זה לרגע לא מחזק את הזכויות שלהם לקבל אצלנו לגיטימציה להישאר כאן אם הם לא עם אשרה מוזמנת מראש